
DR.30.10.2003 13 

 

  

 

Bagi kes-kes tertentu di mana tapak pelupusan sisa pepejal hampir penuh seperti 
di Majlis Perbandaran Seremban, pemaju perumahan tidak dibenarkan untuk membuang 
sisa bahan binaan di tapak pelupusan sampah sedia ada supaya tempoh penggunaan 
tapak pelupusan tersebut bertahan lama sehingga tapak pelupusan baru dibina.  Oleh itu, 
untuk jangka masa pendek, pemaju perumahan diminta melupuskan sisa bahan binaan 
milik mereka ke tapak pelupusan lain yang berdekatan dengan PBT berkenaan.   

Bagi mengatasi masalah ini, untuk jangka masa panjang, pihak kerajaan negeri 
dan syarikat konsesi penswastaan sisa pepejal yang dilantik sedang merancang untuk 
membina sebuah tapak pelupusan baru di Perhentian Tinggi, Seremban bagi menggantikan 
tapak sedia ada yang akan ditutup. 

Kerajaan sedar sisa bahan binaan yang bersaiz besar mengambil keluasan tempat 
yang banyak sekiranya dilupuskan di tapak pelupusan sisa pepejal tanpa melalui proses 
pemecahan dan pengecilan saiz bahan tersebut.  Oleh itu, bagi cadangan pembinaan tapak 
pelupusan baru, kementerian akan mereka bentuk projek tersebut supaya ianya 
dilengkapkan dengan mesin perincih ataupun shredder, dengan izin, untuk mengecilkan 
saiz sisa bahan binaan sebelum dilupuskan di tapak pelupusan. 

Selain daripada itu, kerajaan sedang mengkaji di mana boleh sisa bahan binaan 
seperti sisa konkrit dan sisa kayu dikitar semula untuk kegunaan yang lain.   

Datuk Goh Siow Huat:  Terima kasih Tuan Yang di-Pertua, terima kasih kepada 
Yang Berhormat Dato’ Seri Menteri.  Saya ingin bertanya Yang Berhormat Dato’ Seri 
Menteri, di seluruh negara kita berapa tempat adalah tempat pelupusan sampah dan ada 
berapa tempat pelupusan sampah yang haram?  Setakat ini di Negeri Sembilan, ada 
berapa tempat pelupusan sampah kerajaan?  Sekian, terima kasih. 

[Tuan Yang di-Pertua mempengerusikan Mesyuarat] 

Dato’ Seri Ong Ka Ting:  Tuan Yang di-Pertua, di seluruh negara buat masa kini 
terdapat 170 tapak pelupusan sampah dan juga tempat pembuangan sampah.  Daripada 
170 tapak pelupusan ini, 85 buah adalah merupakan tempat pembuangan secara terbuka, 
dengan izin, open dump site.  Di Negeri Sembilan sahaja terdapat 11 tapak pelupusan yang 
terdiri daripada 7 open dump sites, dengan izin, dan yang selebihnya adalah tapak 
pelupusan yang kekal.   

Tuan Chang See Ten:  Tuan Yang di-Pertua, soalan tambahan.  Bolehkah Yang 
Berhormat Dato’ Menteri menerangkan apa kaedah yang baik sekali untuk melupuskan sisa 
pepejal sama ada jenis sanitary landfill, jenis composting dan jenis incineration?  Sejauh 
manakah pencapaian pihak kementerian dalam usaha kitar semula, usaha untuk 
mengurangkan sampah-sarap dan usaha untuk guna balik (reuse) sampah-sarap.  Sekian, 
terima kasih. 

Dato’ Seri Ong Ka Ting:  Tuan Yang di-Pertua, buat masa ini di Malaysia, 
kerajaan sedang merangka satu pelan induk pengurusan sisa pepejal untuk seluruh negara.  
Kitar semula adalah satu usaha yang perlu kita usahakan supaya sebahagian daripada sisa 
yang sumber itu boleh dikitar semula supaya ia tidak jadi sampah.  Selebihnya, landfill 
ataupun tapak pelupusan sanitary, composting dan incinerator.  Ketiga-ketiga cara ini 
adalah digunakan tertakluk kepada sama ada tempat yang kita hendak merawat ataupun 
menguruskan sisa pepejal itu terdapat tanah yang cukup atau tidak. 

Sebagai contoh, di Lembah Klang, Kuala Lumpur dan Selangor, masalah yang kita 
hadapi ialah kekurangan tanah.  Di tempat sebegini kita perlu membina incinerator.  
Incinerator masih merupakan satu cara yang paling baik dan berkesan kerana jumlah sisa 
pepejal itu dapat dirawat sehingga hanya tinggal sedikit sahaja dia punya residue, dengan 
izin, dan residue itu boleh dirawat sehingga ianya tidak membahayakan kesihatan rakyat. 

Tuan Yang di-Pertua:  Ya, masa untuk pertanyaan-pertanyaan bagi jawab lisan 
selesai.   

[Masa untuk Pertanyaan-pertanyaan bagi Jawab Lisan selesai] 

 



Bagi kes-kes tertentu di mana tapak pelupusan sisa pepejal hampir penuh seperti di Majlis Perbandaran Seremban, pemaju perumahan tidak dibenarkan untuk membuang sisa bahan binaan di tapak pelupusan sampah sedia ada supaya tempoh penggunaan tapak pelupusan tersebut bertahan lama sehingga tapak pelupusan baru dibina. Oleh itu, untuk jangka masa pendek, pemaju perumahan diminta melupuskan sisa bahan binaan milik mereka ke tapak pelupusan lain yang berdekatan dengan PBT berkenaan. Bagi mengatasi masalah ini, untuk jangka masa panjang, pihak kerajaan negeri dan syarikat konsesi penswastaan sisa pepejal yang dilantik sedang merancang untuk membina sebuah tapak pelupusan baru di Perhentian Tinggi, Seremban bagi menggantikan tapak sedia ada yang akan ditutup. Kerajaan sedar sisa bahan binaan yang bersaiz besar mengambil keluasan tempat yang banyak sekiranya dilupuskan di tapak pelupusan sisa pepejal tanpa melalui proses pemecahan dan pengecilan saiz bahan tersebut. Oleh itu, bagi cadangan pembinaan tapak pelupusan baru, kementerian akan mereka bentuk projek tersebut supaya ianya dilengkapkan dengan mesin perincih ataupun shredder, dengan izin, untuk mengecilkan saiz sisa bahan binaan sebelum dilupuskan di tapak pelupusan. Selain daripada itu, kerajaan sedang mengkaji di mana boleh sisa bahan binaan seperti sisa konkrit dan sisa kayu dikitar semula untuk kegunaan yang lain. Datuk Goh Siow Huat: Terima kasih Tuan Yang di-Pertua, terima kasih kepada Yang Berhormat Dato' Seri Menteri. Saya ingin bertanya Yang Berhormat Dato' Seri Menteri, di seluruh negara kita berapa tempat adalah tempat pelupusan sampah dan ada berapa tempat pelupusan sampah yang haram? Setakat ini di Negeri Sembilan, ada berapa tempat pelupusan sampah kerajaan? Sekian, terima kasih. [Tuan Yang di-Pertua mempengerusikan Mesyuarat]. Dato' Seri Ong Ka Ting: Tuan Yang di-Pertua, di seluruh negara buat masa kini terdapat 170 tapak pelupusan sampah dan juga tempat pembuangan sampah. Daripada 170 tapak pelupusan ini, 85 buah adalah merupakan tempat pembuangan secara terbuka, dengan izin, open dump site. Di Negeri Sembilan sahaja terdapat 11 tapak pelupusan yang terdiri daripada 7 open dump sites, dengan izin, dan yang selebihnya adalah tapak pelupusan yang kekal. Tuan Chang See Ten: Tuan Yang di-Pertua, soalan tambahan. Bolehkah Yang Berhormat Dato' Menteri menerangkan apa kaedah yang baik sekali untuk melupuskan sisa pepejal sama ada jenis sanitary landfill, jenis composting dan jenis incineration? Sejauh manakah pencapaian pihak kementerian dalam usaha kitar semula, usaha untuk mengurangkan sampah-sarap dan usaha untuk guna balik (reuse) sampah-sarap. Sekian, terima kasih. Dato' Seri Ong Ka Ting: Tuan Yang di-Pertua, buat masa ini di Malaysia, kerajaan sedang merangka satu pelan induk pengurusan sisa pepejal untuk seluruh negara. Kitar semula adalah satu usaha yang perlu kita usahakan supaya sebahagian daripada sisa yang sumber itu boleh dikitar semula supaya ia tidak jadi sampah. Selebihnya, landfill ataupun tapak pelupusan sanitary, composting dan incinerator. Ketiga-ketiga cara ini adalah digunakan tertakluk kepada sama ada tempat yang kita hendak merawat ataupun menguruskan sisa pepejal itu terdapat tanah yang cukup atau tidak. Sebagai contoh, di Lembah Klang, Kuala Lumpur dan Selangor, masalah yang kita hadapi ialah kekurangan tanah. Di tempat sebegini kita perlu membina incinerator. Incinerator masih merupakan satu cara yang paling baik dan berkesan kerana jumlah sisa pepejal itu dapat dirawat sehingga hanya tinggal sedikit sahaja dia punya residue, dengan izin, dan residue itu boleh dirawat sehingga ianya tidak membahayakan kesihatan rakyat. Tuan Yang di-Pertua: Ya, masa untuk pertanyaan-pertanyaan bagi jawab lisan selesai. [Masa untuk Pertanyaan-pertanyaan bagi Jawab Lisan selesai].